
-Medijima- 


Predmet: Sezona grijanja, provjera ispravnosti i čišćenje dimovodnih kanala 
- < obavjest, dostavlja se — 


Obzirom da su ovih dana zabilježene temperature oko nule a samim time uvelike je 
započela i sezona grijanja, u cilju mjera zaštite od požara Vatrogasna Zajednica Grada 
Jastrebarsko upozorava sugrađane da je potrebno izvršiti preventivne mjere u području zaštite 
od požara, s naglaskom na redovito čišćenje dimovodnih kanala i drugih preventivnih aktivnosti 
u svrhu izbjegavanja nastanka požara, ali i trovanja. 


Požari dimnjaka vrlo su česti i nastaju uglavnom zbog neredovitog održavanja. Na 
području grada Jastrebarskog vatrogasci godišnje zbog požara dimnjaka izlaze na intervencije 
10-ak puta. Kod požara dimnjaka dolazi do zapaljenja čađe u dimovodnom kanalu. Čađa je po 
svom sastavu pretežno čisti ugljik. Požar dimovodnog kanala, sam po sebi ne predstavlja 
opasnost ako je dimnjak ispravan i kvalitetno napravljen, te će čađa u dimnjaku izgorjeti bez 
posljedica. Pravilnim ponašanjem tj. pridržavanjem određenih pravila požar se može izbjeći, a 
pravovremenim uočavanjem požara i ranim početkom gašenja šteta koju uzrokuje može se 
smanjiti na minimum. 


Opasnost kod požara dimnjaka prijeti od: 


e leta iskri - iz grla dimnjaka iskre lete po krovu i na okolni zapaljivi materijal što može 
uzrokovati zapaljenje. 

e zagrijavanja zidova - dolazi do prijenosa topline kroz zidove kojima je obzidan dimovodni 
kanal. Ako su na takve zidove naslonjeni zapaljivi materijali (drvo, papir i sl.) može doći 
do zapaljenja 1 širenja požara na prostor. 

* prijenosa požara na građevinske elemente zgrade - kod nepravilno izvedenih dimnjaka 
(najčešće stare zgrade) često je moguće naići na grede (krovne, međukatna konstrukcija) 
koje prolaze kroz dimovodni kanal. Dolazi do zapaljenja tih greda 1 prijenosa požara na 
krovište i/ili međukatnu konstrukciju, što može imati katastrofalne posljedice. 

e pucanja dimnjaka - uzrok tome je vrlo visoka temperatura koja se razvija kod zapaljenja 
čađe u dimovodnom kanalu - i do 1000*C. Dolazi do pucanja zida kojim je obzidan 
dimovodni kanal i samog dimovodnog kanala. 


Kako bi dimnjak ispravno vršio svoju funkciju i ne bi predstavljao sigurnosnu prijetnju 
za svoje korisnike potrebno je držati se sljedećeg: 


* Dimnjak mora biti izveden sukladno zakonskim propisima i tehničkim 
normama. 

* "Dimnjak se smije upotrebljavati samo za gorivo za koje je predviđen. 

* Ne smije se koristiti isti dimnjak za ložišta na kruta i plinska trošila, niti se na 
dimnjak predviđen za ložišta jedne vrste goriva (npr. plin) naknadno smiju 
priključivati ložišta na kruta goriva. 

* Potrebno je redovito čišćenje dimnjaka od strane ovlaštene pravne ili fizičke 
osobe koja obavlja dimnjačarske poslove na temelju ugovora o koncesiji. 

e Potrebno je ukloniti sav zapaljivi materijal u neposrednoj blizini dimnjaka, 
posebno na tavanskim prostorijama koje često znaju biti zakrčene gorivim 
materijalima neposredno uz dimnjake. 


Ovim putem želimo naglasiti 1 podsjetiti naše sugrađane na Odluku Gradskog vijeća 
Grada Jastrebarskog od 02. lipnja 2014. godine kojom se uređuje način obavljanja 
dimnjačarskih poslova na području Grada Jastrebarskog, rokovi čišćenja i kontrole dimovodnih 
objekata i uređaja za loženje sa sustavom dobave zraka te nadzor nad obavljanjem tih poslova, 
u svrhu održavanja njihove funkcionalne sposobnosti sprečavanja opasnosti od požara, 
eksplozija, trovanja te onečišćavanja zraka. 


Vlasnici i korisnici stambenih i poslovnih objekata te korisnici drugih građevina i 
uređaja dužni su koristiti se uslugama ovlaštenog dimnjačara temeljem odluke Grada 
Jastrebarsko o ovlaštenom dimnjačaru i omogućiti redovno čišćenje i kontrolu dimovodnih 
sustava i uređaja za loženje sukladno propisanim rokovima. Pregled individualnih stambenih 
objekta mora se obaviti jednom godišnje (prije loženja), višestambenog objekta dva puta 
godišnje, poslovnih prostorija i zgrada također dva puta godišnje. 


Ovlašteni dimnjačar za područje grada Jastrebarskog je: 


DIMNJAČAR vl. Josip Vrbančić 
Velika Jelsa, Karlovac 

Tel. 047/ 637-153, Fax. 047/ 601-257 
Mob. 098/ 364-959 


Pokazatelji da je došlo do požara dimnjaka: 


«karakterističan zvuk koji dolazi iz dimnjaka poput glasnog huktanja. 

»  jakozagrijani zidovi kojima je obzidan dimovodni kanal. Oprez, ponekad su toliko vrući 
da može doći do opekotina prilikom diranja takvih zidova. 

»  letiskri iz grla dimnjaka 

» karakterističan miris paleži. 


Postupak u slučaju da je došlo do požara dimnjaka: 


b) Prigušite otvore za zrak na ložištu kako bi smanjili gorenje i postupno gasite peć (ložište). 
Ne uljevajte naglo vodu u peć jer bi moglo doći do naglog razvoja pare što može uzrokovati 
opekline i do pucanja peći usljed nagle promjene temperature (ovisno o materijalu izrade) 

c) Obavjestite susjede o događaju kako bi spremni dočekali vatrogasce 


e Nazovite vatrogasce na broj 193 na koji trebate javiti vaše podatke (ime i prezime, 
telefon, adresu), 

e  Prigušite otvore za zrak na ložištu kako bi smanjili gorenje i postupno gasite peć 
(ložište) do dolaska vatrogasaca. 

* Ne uljevajte naglo vodu u peć jer bi moglo doći do naglog razvoja pare što može 
uzrokovati opekline i do pucanja peći usljed nagle promjene temperature (ovisno o 
materijalu izrade). 

* Obavjestite susjede o događaju kako bi spremni dočekali vatrogasce 


Na kraju, još jednom molimo naše sugrađane da se pridržavaju ovih uputa kako bi 
zajedno spriječili da dođe do požara dimnjaka koji svakako mogu imati i velike posljedice kako 
za same sugrađane tako i za njihovu imovinu. 


S poštovanjem, 


Zapovjednik VZG Jastrebarsko 


Vedran Boričević, struč. spec. ing. admin. chris. 


